બોલીવૂડમાં અનેક સ્ટારકિડ્સની એન્ટ્રી થઇ ચૂકી છે. અને અનેક સ્ટારકિડ્સની એન્ટ્રી આવનારા દિવસોમાં થશે તેવી ગોસીપ પણ ચાલી રહી છે. જ્યાં એક તરફ શ્રીદેવીની પુત્રી જાહ્નવી અને સૈફની પુત્રી સારા ખાનને બોલીવૂડનું આવનારું ફ્યૂચર કહેવામાં આવે છે. પણ આ તમામ યંગ સ્ટારકિડની વચ્ચે એક ખૂબસુરત છોકરી તેવી પણ છે જેણે પોતાની આગવી ઓળખ બનાવી છે. તે પણ જાહ્નવી અને સારાની એન્ટ્રી પહેલા. અને તેમની સુંદરતાના ચાહનારાની સંખ્યા પણ એક અલગ જ કારણના લીધે વધુ છે. હું વાત કરી રહી છું પૂજા બેદીની પુત્રી આલિયા અબ્રાહિમની. જેની તસવીરો જોઇને લોકોને વિશ્વાસ થવા લાગ્યો છે કે આ યુવતી બહુ જલ્દી જ બોલીવૂડમાં ચોક્કસથી એન્ટ્રી લેશે. તો બીજી તરફ આલિયા પણ તેના સોશ્યલ એકાઉન્ટ પર તેની ખૂબ જ આકર્ષક તસવીરો મૂકેને લોકોને તેના દિવાના બનાવી રહી છે.